Zavisna teritorija
Zavisna teritorija je teritorija koja nema punu političku nezavisnost ili suverenost kao suverena država i nalazi se izvan integralnog područja državne kontrole. Zavisna teritorija se obično razlikuje od podnacionalnih entiteta, koji se smatraju dijelom integralne teritorije vladajuće države. Podnacionalni entitet obično predstavlja osnovnu podjelu države, dok zavisna teritorija često ima visok stepen autonomije od kontrolne države. Historijski, većina kolonija se smatralo zavisnom teritorijom njihove kontrolne države. Zavisne teritorije generalno održavaju visok stepen političke autonomije. U isto vrijeme, ne smatraju se sve autonomne teritorije zavisnim i nisu sve zavisne teritorije autonomne. Većina naseljenih zavisnih teritorija ima sopstveni ISO 3166 kod. Neki politički entiteti imaju poseban status priznat međunarodnim ugovorom ili sporazumom koji rezultira određenim stepenom autonomije ili različitim imigracionim pravilima. One se nekada smatraju zavisnim teritorijama, ali ih zvanično njihove kontrolne države smatraju svojim integralnim dijelom. Primjeri su Olandska ostrva (Finska) i Hong Kong (Kina).